ของว่างวันอาทิตย์ 19/05/62
อาทิตย์ที่ผ่านมา ศุภลักษณ์ ตัณฑาภิชาติ ชวนลูกชาย เอก-บุรินทร์ และ โอ๋-ปิยทัต เหมทัต ไปเที่ยวกระบี่ ตามคำชวนของ ลลิดา พันธุ์วิชาติกุล เพื่อนเก่า ที่ไม่ได้เจอกันกว่า 25 ปี จนทั้ง 2 เป็นเจ๊รุ่นเก๋า วัยล่วงกว่า 70 ปีแล้ว ก่อนนี้ต่างเคยเป็นมือขวา มือซ้ายของ อากร ฮุนตระกูล ร่วมบุกเบิกสร้างโรงแรมอิมพีเรียลจนโด่งดังบนถนนวิทยุ จนเจ้าสัวเจริญ สิริวัฒนภักดี ซื้อไป เมื่อปี 2537,ระหว่างเป็นกรรมการผู้จัดการใหญ่เครือ รร.อิมพีเรียล คุณศุภลักษณ์ ได้ลาออกไปใช้ความรู้จากอาชีพนักข่าว และช่างภาพหญิงหนังสือพิมพ์เดลินิวส์ ยุคถนนสี่พระยา ไปตั้งบริษัทที่ปรึกษางานสื่อสารภาพลักษณ์ตามถนัด ส่วน คุณเหล่น–ลลิดา มือการเงินใหญ่ ก็แยกตัวลงปักษ์ใต้ กลับกระบี่บ้านเกิด ไปเป็นนักธุรกิจชื่อดัง ทำสวนปาล์มนับหมื่นไร่ และเปิดโรงแรมดังกลางเมือง รร.มาร์ริไทม์ ปาร์ค แอนด์ สปา รีสอร์ท พร้อมเครือ 4 แห่ง,ด้วยความฉับไว พอ คุณเหล่น เชิญปุ๊บ รุ่งขึ้น คุณศุภลักษณ์ ก็แจ้งกลับว่าจองตั๋วเครื่องบินแล้วจะไปถึงพรุ่งนี้ และจัดโปรแกรมเองเต็มเหยียด พร้อมแบกอุปกรณ์กล้อง เตรียมลุย ไว้ลายช่างภาพมือเก๋าพอเจอกัน 2 เจ๊ใหญ่ ก็ตะลุยตั้งแต่ตี 4 ไปรอรับพระอาทิตย์ขึ้น จนถึงลาพระอาทิตย์ตก ลุยไปแหล่งท่องเที่ยว ที่บางแห่งเจ้าถิ่นเองก็ยังไม่เคยไป ท่ามกลางฟ้าเป็นใจ แดดจ้า ถูกใจมือถ่ายรูปที่อยู่กลางแจ้งจนเหงื่อท่วมตัว รัวชัตเตอร์กันนับพันๆ ช็อต จบโปรแกรมอย่างชื่นมื่นทั้งแม่ๆทั้งลูกๆ ที่เคยวิ่งเล่นกัน ก็ได้มาเจอกันอีก ตอนอายุ 40 กว่า คือ บุรินทร์ ปิยทัต และ ปาฏิหาริย์ พันธุ์วิชาติกุล ซึ่งต่างวัย แต่ไม่ต่าง ตรงที่ทุกหนุ่มยังโสด และไม่เคยขาดแฟน.,ศักดิ์ชัย ยอดวานิช มีกีฬาโปรดคือกอล์ฟ ซึ่ง คุณโป้-ศักดิ์ชัย ก็ไม่ได้สนใจผล เพราะแค่ไปเจอก๊วน ตีไปได้พูดคุยเกทับบลัฟกันก็เฮฮาแล้ว แต่ถึงอย่างนั้น คุณโป้ ก็สร้างสถิติ ที่โปรระดับโลกยังทำไม่ได้ คือได้ Hole in one ถึง 3 ครั้ง,คุณโป้ เริ่มเล่น golf ปี 2529 ตอนเรียนอยู่ University of Southern California ซึ่งตีก๊อกๆแก๊กๆ พอกลับเมืองไทย ก็ทำ Hole in one ครั้งแรก ได้ที่สนาม ทบ. เมื่อ 4 มีนาคม 2535 หลุม 15 ระยะ 155หลา ใช้เหล็ก 6 Mizuno imperial ที่เพิ่งซื้อมาและใช้เป็นวันแรก จากนั้นอีก 2 ปี ทำได้ครั้งที่ 2 ที่สนามเมืองเอก จำหลุมไม่ได้แล้ว ระยะ 180 หลา ใช้หัวไม้ 5 ของ Honma หลังจากนั้น ลืมไปเลยกับ Hole in one,จน 3 พ.ค.ที่ผ่านมา ไปเล่นกอล์ฟกับ สุรินทร์ โกรพินธานนท์ และ อังสุรัศม์ อารีกุล เพื่อน วปอ.2553 ที่สโมสรราชพฤกษ์ ออกทางหลุม 10 ซึ่ง คุณโป้ เริ่มต้นสุดแย่ ด้วย Double Bogie แต่จากนั้น ตีดีเหมือนผีสิงมีแต่ Par และ Birdie จนถึงหลุม 16 Par 3 ระยะ 151 หลา ขึ้นเนินเล็กน้อย ต้องตีทวนลม คุณโป้ คิดว่าอายุมากแล้ว เลยหยิบหัวไม้ Utility 21 ของ Beres มาตีแบบนิ่มๆ ลูกลอยไปตรงๆ วิ่งเข้าหาธงแล้วหายไปเลย จนนึกในใจเล่นๆ สงสัยจะ Hole in one แต่ไม่คาดมากเพราะเป็นแบบนี้หลายครั้งแล้ว,แต่ตอนเดินไปที่หลุม หาลูกไม่เจอ เลยเฉลียวใจ ไปดูในหลุม Hole in one ปรากฏว่าสุดเฮง เป็น Hole in one หน 3 ที่ห่างจากครั้งที่ 2 ไปถึง 25 ปี จนไม่นึกว่าจะทำได้อีกแล้ว.,ลังปลุกปั้น อินสไปร์ ไอวีเอฟ คลินิกผู้มีบุตรยาก จนมีชื่อเสียงโด่งดัง มีลูกค้าในและต่างประเทศ อาทิ จีน อินเดีย ออสเตรเลีย กัมพูชา เมียนมา และประเทศอื่นๆ เพราะมีมาตรฐานการดูแลรักษาระดับเวิลด์คลาสชนะชัย จุลจิราภรณ์ ผู้บริหารและผู้ก่อตั้งคลินิก ยังได้นำประสบการณ์ในแวดวงตลาด หลักทรัพย์ มาพัฒนาต่อยอดเพื่อขยายพันธมิตรทางธุรกิจเพิ่มเติม,ล่าสุด คุณชนะชัย จับมือกับ Morison KSI ผู้ให้บริการที่ปรึกษาด้านการเงินระดับโลกอย่างครบวงจร และประสานกับ Financial Technology ของ Capital Trust Group (New Zealand) เพื่ออำนวยความสะดวกสบายและเสริมสร้างความเชื่อมั่นในการเปิดให้บริการ Platform ด้านสุขภาพ (Health Care) สำหรับผู้มีบุตรยาก (IVF) ในมาตรฐานสากล แก่ลูกค้าบุคคลสินทรัพย์สูง ในรูปแบบ Global Health Care กว่า 150 ประเทศทั่วตลาดยุโรปและเอเชียแปซิฟิก ซึ่งเป็นการตอกย้ำความสำเร็จ การทำเด็กหลอดแก้วของประเทศไทย จนชื่อ อินสไปร์ ไอวีเอฟ เป็นคลินิกชั้นนำที่ได้รับการยอมรับจากเศรษฐีมีลูกยากทั่วโลก.,โสมชบา
อาทิตย์ที่ผ่านมา ศุภลักษณ์ ตัณฑาภิชาติ ชวนลูกชาย เอก-บุรินทร์ และ โอ๋-ปิยทัต เหมทัต ไปเที่ยวกระบี่ ตามคำชวนของ ลลิดา พันธุ์วิชาติกุล เพื่อนเก่า ที่ไม่ได้เจอกันกว่า 25 ปี
ศุภลักษณ์ ตัณฑาภิชาติ,ปิยทัต เหมทัต,ของว่างวันอาทิตย์,โสมชบา,ศักดิ์ชัย ยอดวานิช,สุรินทร์ โกรพินธานนท์